open-index/open-wikipedia-markdown huggingface dataset:
Σκριπ

thumb|150px|Λογότυπο
thumb|right|Το πρωτοσέλιδο της εφημερίδας ''Το ΣΚΡΙΠ''|150px

***Σκριπ*** είναι το όνομα σατιρικού εντύπου ιδιοκτησίας του βουλευτή Λέσβου Γρηγορίου Ευστρατιάδη, με εκδότη τον Ευάγγελο Κουσουλάκο. Άρχισε να εκδίδεται στις 22 Αυγούστου του 1893 ως εβδομαδιαίο σατιρικό έντυπο, κυκλοφορούσε κάθε Τρίτη (αν και στα δύο πρώτα φύλλα είχε αναγγελθεί ότι θα εκδίδεται κάθε Κυριακή) και ονομαζόταν *Το ΣΚΡΙΠ* (με άρθρο).  Είχε στο πρωτοσέλιδό του μία ή πολλές γελοιογραφίες. Στις 12/9/1893 στο τέταρτο φύλλο μετονομάστηκε σε *ΣΚΡΙΠ*. Στις 3/9/1895 έγινε καθημερινή εφημερίδα ειδήσεων και πολιτικής, φιλοβασιλικό όργανο του παλαιοκομματισμού. Ουσιαστικά διέθετε σταθερά αντιβενιζελικό χαρακτήρα θεωρώντας τον Ελευθέριο Βενιζέλο «προδότη», προπαγανδίζοντας παράλληλα ανοικτά υπέρ του Κωνσταντίνου. Στις 22 Ιουνίου του 1930 διέκοψε την κυκλοφορία της, ενώ 9 χρόνια αργότερα και συγκεκριμένα στις 11/5/1939 επανακυκλοφόρησε, αλλά για βραχύ χρονικό διάστημα. Το αντίπαλο δέος της εφημερίδας ήταν η εφημερίδα *[[Πατρίς (εφημερίδα Αθηνών)|Πατρίς]]*, όργανο των Φιλελευθέρων, όπως και η εφ. *Εμπρός*.

## Παραπομπές


## Εξωτερικοί σύνδεσμοι
*Αναζήτηση σε ψηφιακή μορφή στο efimeris.nlg.gr

Κατηγορία:Πρώην εφημερίδες με τόπο έκδοσης την Αθήνα
Κατηγορία:Πρώην εφημερίδες στην ελληνική γλώσσα
Κατηγορία:Μοναρχισμός στην Ελλάδα
Κατηγορία:Αντιβενιζελικοί
Αντριέβιτσα

Η **Αντριέβιτσα** (σερβικά: *Андријевица*) είναι μια πόλη του ανατολικού Μαυροβουνίου. Αποτελεί την έδρα του ομώνυμου δήμου και έχει πληθυσμό 1.048 κατοίκους (2011).

## Ιστορία
Η πόλη της Αντριέβιτσας είναι μια σχετικά νέα εγκατάσταση, καθώς τα θεμέλιά της τέθηκαν στα μέσα του 19<sup>ου</sup> αιώνα. Ιδρυτές της ήταν η σερβική φυλή των Βασογιεβίτσι. Το 1858 ο Μίλιαν Βούκοφ ανακήρυξε την περιοχή μέρος του Πριγκιπάτου του Μαυροβουνίου. Από εκείνο το σημείο, ο οικισμός ξεκίνησε να επεκτείνεται σταδιακά με τη μορφή πόλης, όμως αυτή η ανάπτυξη διεκόπη κατά τον Α΄ Παγκόσμιο Πόλεμο. Τον Ιούλιο του 1944, μια γερμανική μεραρχία, κατέσφαξε πάνω από 400 Ορθόδοξους Χριστιανούς της πόλης. Η οικονομία της Αντριέβιτσα χτυπήθηκε βαριά με την παρακμή της βιομηχανίας κατά τη διάρκεια των Πολέμων της Γιουγκοσλαβίας, με ταυτόχρονη μείωση του πληθυσμού.

## Μεταφορές
Η Αντριέβιτσα συνδέεται με το υπόλοιπο Μαυροβούνιο με διπλής λωρίδας αυτοκινητόδρομους. Επαρχιακοί δρόμοι την συνδέουν με Μπέρανε και Κολάσιν (που απέχουν και οι δύο περίπου 30 χιλιόμετρα μακριά). Ο μελλοντικός αυτοκινητόδρομος Βελιγράδι-Αντιβάριο αναμένεται να περνάει από την πόλη.

Το Αεροδρόμιο της Ποντγκόριτσα, από όπου εξυπηρετούνται αεροπορικώς οι πολίτες και οι επισκέπτες της Αντριέβιτσας, απέχει περίπου 120 χιλιόμετρα μακριά.

## Τουρισμός

Η Αντριέβιτσα περιβάλλεται από τα βουνά Κόμοβι, Μπιελασίτσα και Προκλετίγιε. Τοποθετείται σε ένα λόφο 40 μέτρα πάνω από την επιφάνεια του ποταμού Λιμ. Ο δήμος απολαμβάνει ένα μεγάλο ποσοστό τουρισμού εξαιτίας της εκπληκτικής παρθένας φύσης που τον περιβάλλει, αλλά και εξαιτίας της τοποθεσίας στη χώρα. Οι δραστηριότητες που αξιοποιούνται εδώ είναι: ορειβασία, ποδηλασία, ράφτινγκ και άλλες αθλητικές δραστηριότητες, όπως το ποδόσφαιρο. Κύριο τουριστικό αξιοθέατο είναι το βουνό Κόμοβι το οποίο εκτίνεται μέχρι τα 2.461 μέτρα. Αυτό το βουνό μπορεί να προσεγγιστεί με αυτοκίνητο σε λιγότερο από 45 λεπτά, μέσω ενός ελικοειδούς δρόμου.

## Παραπομπές


Κατηγορία:Πόλεις του Μαυροβουνίου
Βρόντης

Ο **Βρόντης** ήταν ένας από τους Κύκλωπες, γιος του Ουρανού και της Γαίας. Ο θεός Απόλλωνας τιμώρησε στέλνοντας στα τάρταρα τον ίδιο, και τους αδελφούς του Στερόπη και Άργη.

## Παραπομπές


Βροντης
The Waste Lands

Το **The Waste Lands** είναι το όγδοο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 29 Οκτωβρίου του 1992 μέσω της δισκογραφικής εταιρίας "Under One Flag Records". Ο αρχικός τίτλος του δίσκου ήταν "*Kissing the Beast*", κάτι που άλλαξε λόγω του εξωφύλλου του Τάρι Τζόζεφ.

Αυτός είναι ο τρίτος και τελευταίος δίσκος των Venom με τον Τόνι Ντόλαν στα φωνητικά και το μπάσο, αφού διαλύθηκαν μετά την διακοπή της συνεργασίας μαζί τους από την "Music for Nations" λόγω των χαμηλών πωλήσεων που παρουσίασαν.

Το 1995, η σύνθεση που ηχογράφησε τα "*[[Welcome to Hell]]*", "*[[Black Metal (άλμπουμ)|Black Metal]]*", κτλ., επανενώθηκε κυκλοφορώντας αρχικά το ΕΡ "*[[Venom '96]]*" και στην συνέχεια τον δίσκο "*[[Cast in Stone]]*".

## Λίστα Τραγουδιών
1. **Cursed** *(Bray, Dolan, Dunn)* - 7:38
2. **I'm Paralysed** *(Bray, Dolan, Dunn)* - 2:32  
3. **Black Legions** *(Bray, Dolan, Dunn)* - 3:44
4. **Riddle of Steel** *(Bray, Dolan, Dunn)* - 2:47
5. **Need to Kill** *(Bray, Dolan, Dunn)* - 5:11
6. **Kissing the Beast** *(Bray, Dolan, Dunn)* - 3:23
7. **Crucified** *(Bray, Dolan, Dunn)* - 3:32
8. **Shadow King** *(Bray, Dolan, Dunn)* - 3:51
9. **Wolverine** *(Bray, Dolan, Dunn)* - 4:08
10. **Clarisse** *(Bray, Dolan, Dunn)* - 4:49

## Μέλη των Venom
Το "*The Waste Lands*" ηχογραφήθηκε από τους εξής μουσικούς:
* **[[Τζέφρι Νταν|Mantas]]** - κιθάρα
* **Στηβ Γουάιτ** - κιθάρα
* **Τόνι Ντόλαν** - φωνητικά, μπάσο
* **[[Άντονι Μπρέι|Abaddon]]** - τύμπανα
* **V.X.S.** - πλήκτρα

## Πηγές
* The Waste Lands - Venom | Songs, Reviews, Credits, Awards | AllMusic
* Venom - The Waste Lands - Encyclopaedia Metallum: The Metal Archives
* Venom - The Waste Lands (album review) | Sputnikmusic

Κατηγορία:Δισκογραφία των Venom
Κατηγορία:Άλμπουμ του 1992
Nick Jr.

Το **Nick Jr.** είναι καθημερινό εξάωρο παιδικό ένθετο. Οι εκπομπές του προβαλλόταν στο Nickelodeon τις πρωινές ώρες και απευθυνόταν σε παιδιά ηλικίας 2 έως 7 χρονών.

## Ιστορικό
180px|Το παλιό λογότυπο του σταθμού|μικρογραφία
Ξεκίνησε τα ξημερώματα της 4 Ιανουαρίου του 1988 και περιείχε παιδικές εκπομπές προσχολικής ηλικίας για 6 ώρες. Άρχισε στις 9:00 π.μ. και σταμάτησε στις 15:00 μ.μ. Ήταν ένα ιδανικό κανάλι για την τότε εποχή, αφού δεν υπήρχαν πολλοί τηλεοπτικοί σταθμοί για παιδιά προσχολικής ηλικίας.

Το τελικό πρόγραμμα έγινε την Παρασκευή 31 Δεκεμβρίου 1993 λίγο πριν εμφανιστεί στο Nickelodeon. Την Δευτέρα 4 Ιανουαρίου 1994, προχωρεί το πρώτο αναγνωριστικό δίκτυο που εισήγαγε, με διάφορες εκπομπές. Περισσότερα από 400 promos δημιουργήθηκαν και παράγονται από τη Nick Digital (το εσωτερικό στούντιο κινουμένων σχεδίων του Nickelodeon), και αργότερα στην Data Motion Arts, την περίοδο 1996-1999, και στη συνέχεια στο Napoleon Videographics την περίοδο 1999-2003, και τελικά στο Tonic στη Νέα Υόρκη την σεζόν 2003-2004.

Την Δευτέρα 10 Σεπτεμβρίου 2007, το Nick Jr. ενημερώθηκε και εισήγαγε νέα γραφικά και μουσική. Τα σχήματα του λογότυπου Nick Jr. πλέον ήταν βελούδινοι χαρακτήρες. Οι βελούδινοι χαρακτήρες που εμφανίζονται περιλαμβάνονται από ρομπότ, κουνελάκια, και πιθήκους. Αυτή ήταν η νέα εμφάνιση, η οποία υποδεικνύει τα παιδιά προσχολικής ηλικίας να παίζουν και να μαθαίνουν με το Nick Jr. Το πρώτο πρόγραμμα που προβλήθηκε ήταν η παιδική σειρά *[[Ντόρα η Μικρή Εξερευνήτρια]]*. Στις 30 Ιανουαρίου του 2009 το πρόγραμμα του Nick Jr. ήταν πια παρελθόν στην τηλεόραση, αφού έγινε ανεξάρτητο τηλεοπτικό κανάλι και συνεχίζει μέχρι και σήμερα.

## Σε άλλες χώρες

## NickJR.com
Το NickJR.com είναι η ιστοσελίδα του σταθμού. Περιέχει παιδικά παιχνίδια, μουσική, ιστορίες, ζωγραφική καθώς και σειρές του Nick Jr.

Είχε δημιουργηθεί και ανοίξει στις 10 Οκτωβρίου 1997.

thumb|right|Το λογότυπο του NickJR.com από το 2001 μέχρι το 2003
thumb|right|Το λογότυπο του NickJR.com από το 2004 μέχρι το 2007

## Λογότυπα
Το φυσικό λογότυπο του Nick Jr. ήταν ο πατέρας με το μικρό γιο του. Ο μεγάλος πατέρας είχε πορτοκαλί χρώμα και πάνω του ήταν η λέξη NICK του Nickelodeon. Το παιδί είχε γαλάζιο χρώμα και πάνω ήταν η λέξη JR. που είναι συντομογραφία του Junior. Εκτός από τους ανθρώπους, το Nick Jr. είχε και άλλα παρόμοια λογότυπα με ζώα ή και αντικείμενα, ειδικά στα bumpers.

## Εξωτερικοί σύνδεσμοι
* 

Κατηγορία:Αμερικάνικοι τηλεοπτικοί σταθμοί
Κατηγορία:Παιδικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1988
Καμίλα Γκούνελ

Η **Καμίλα Γκούνελ** (Camilla Gunell', γενν. στις 7 Σεπτεμβρίου 1970) είναι πολιτικός από τα Ώλαντ, που αποτελούν ένα αυτόνομο και με μία γλώσσα σουηδόφωνο έδαφος της  Φινλανδίας. Από το 2011 ως το 2015 υπηρέτησε ως Πρωθυπουργός των Ώλαντ. Είναι παντρεμένη με τον Μάικλ Γκούνελ. Ανήκει στο κόμμα Σοσιαλδημοκράτες του Ώλαντ.

## Σταδιοδρομία
Έγινε μέλος του Κοινοβουλίου των Ώλαντ για πρώτη φορά το 2003 και παρέμεινε ως το 2005, για να θητεύσει ξανά στο Κοινοβούλιο από το 2008 ως το 2011. Από το 2005 ως το 2007 χρημάτισε υπουργός Παιδείας και Πολιτισμού. Έπειτα από τις εκλογές του 2011, έγινε πρωθυπουργός και σχημάτισε κυβέρνηση συνασπισμού, με επικεφαλής τους Σοσιαλδημοκράτες και με τη συμμετοχή του Κόμματος Κέντρου, του Κόμματος των Μετριοπαθών και του De Obundna".

## Παραπομπές


Κατηγορία:Πρωθυπουργοί των Ώλαντ
Τζερμέιν Ντεφόου

Ο **Τζερμέιν Ντεφόου**  ή **Ζερμέν Ντεφό** (αγγλικά: *Jermain Colin Defoe*, 7 Οκτωβρίου 1982) είναι Άγγλος διεθνής ποδοσφαιριστής που αγωνίζεται ως επιθετικός για την Σάντερλαντ.

Έχοντας σκοράρει, περισσότερες από 120 φορές, ο Ντεφόου σήμερα είναι ο 14ος σκόρερ όλων των εποχών στην Πρέμιερ Λιγκ. Επίσης, έχει αγωνιστεί 55 φορές με τα χρώματα της Εθνικής Αγγλίας, έχοντας πετύχει 19 γκολ.

## Βιογραφία
Ο Ντεφόου, αρχικά εντάχθηκε στις μικρές ομάδες της Τσάρλτον, ενώ στα δεκαέξι του μετακινήθηκε στην Γουέστ Χαμ. To 2000 έκανε το ντεμπούτο του με την πρώτη ομάδα, και έπειτα από μία σεζόν όπου αγωνίστηκε ως δανεικός στην Μπόρνμουθ, καθιερώθηκε στην Γουέστ Χαμ. Μετά τον υποβιβασμό της ομάδας του, τον Ιανουάριο του 2004, ο Ντεφόου πήρε μεταγραφή στην Τότεναμ, όπου αγωνίστηκε για τέσσερα χρόνια, μέχρι που μετακινήθηκε στην Πόρτσμουθ τον Ιανουάριο του 2008. Έπειτα από έναν χρόνο, ο Ντεφόου πήρε και πάλι μεταγραφή στην Τότεναμ, όπου παρέμεινε μέχρι το 2014, οπότε και εντάχθηκε στο δυναμικό της ομάδας της Μέιτζορ Λιγκ Σόκερ, Τορόντο ΦΚ. Τον Ιανουάριο του 2015, ο Ντεφόου επέστρεψε και πάλι στην Πρέμιερ Λιγκ, υπογράφοντας συμβόλαιο 3,5 ετών με την Σάντερλαντ. Μετά από δύο σεζόν, ξαναέπαιξε για την ομάδα της Μπόρνμουθ. Τελείωσε την ποδοσφαιρική του καριέρα στη Σκωτσέζικη Ρέιντζερς, όπου και κατέκτησε το πρωτάθλημα.

## Παραπομπές


## Εξωτερικοί σύνδεσμοι

*jermaindefoe.com : Η επίσημη σελίδα του Τζερμέιν Ντεφόου
*
*

Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Άγγλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σάντερλαντ ΑΦΚ
Δημήτρης Βλαντάς

Ο **Δημήτρης Βλαντάς** (1908 – 28 Ιουλίου 1985) ήταν ένα από τα ηγετικά στελέχη του Κομμουνιστικού Κόμματος Ελλάδας και του Δημοκρατικού Στρατού Ελλάδας (ΔΣΕ) κατά τη διάρκεια της Γερμανικής κατοχής και του Εμφύλιου Πολέμου. Διετέλεσε μέλος της Προσωρινής Δημοκρατικής Κυβέρνησης και Υποστράτηγος του ΔΣΕ. Μετά την ήττα του ΔΣΕ ακολούθησε τον δρόμο της εξορίας, ο οποίος τον οδήγησε στη Ρουμανία και τη Γαλλία. Επέστρεψε στην Ελλάδα το 1975, λίγο μετά την πτώση της δικτατορίας, όπου και πέθανε 10 χρόνια αργότερα.

## Βιογραφία
### Τα πρώτα χρόνια
Ο Δημήτρης Βλαντάς γεννήθηκε τον Φεβρουάριο του 1908 στην Κρήτη, στον Μάραθο του νομού Ηρακλείου. Υπήρξε μέλος της Ομοσπονδίας Κομμουνιστικών Νεολαιών Ελλάδας (ΟΚΝΕ) από τον Οκτώβριο του 1924. Εξορίστηκε από το καθεστώς του Μεταξά στη Γαύδο, από όπου και δραπέτευσε τον Μάιο του 1941.

### Κατά την Γερμανική Κατοχή
Διετέλεσε γραμματέας της ΟΚΝΕ από τον Οκτώβριο του 1941 μέχρι τον Φεβρουάριο του 1943, οπότε αυτή ενσωματώθηκε στην Ενιαία Πανελλαδική Οργάνωση Νέων (ΕΠΟΝ). Στη συνέχεια διετέλεσε γραμματέας της ΕΠΟΝ από τον Φεβρουάριο του 1943 ως τον Ιούλιο του 1944. 
Τον Δεκέμβριο του 1942 εκλέχθηκε μέλος της Κεντρικής Επιτροπής του ΚΚΕ. Τον Οκτώβριο του 1944 προήδρευσε στην Εθνικοαπελευθερωτική Κυβέρνηση Κρήτης, που σχηματίστηκε από το ΕΑΜ και την ΕΟΚ (Εθνική Οργάνωση Κρήτης).

### Η περίοδος του Εμφύλιου Πολέμου
Το 1947 συνέδραμε τον ΔΣΕ. Aνέλαβε υπουργός Γεωργίας, και αργότερα Στρατιωτικών, στην Προσωρινή Δημοκρατική Κυβέρνηση. Τον Φεβρουάριο του 1949 ηγήθηκε ως Υποστράτηγος της επίθεσης κατά τη Μάχη της Φλώρινας, όπου ο ΔΣΕ υπέστη βαριά ήττα.
Διετέλεσε αναπληρωματικό μέλος του Πολιτικού Γραφείου του ΚΚΕ από τον Σεπτέμβριο του 1947, και τακτικό μέλος του από τον Ιανουάριο του 1949.

### Τα χρόνια της εξορίας
Μετά την Έκτη Ολομέλεια, το 1956, διαγράφηκε από το κόμμα. Εξορίστηκε από τους συντρόφους του στη Ρουμανία, και έμεινε εκεί για έντεκα περίπου χρόνια. Από εκεί κατέφυγε στη Γαλλία το 1967, όπου και εργάστηκε μέχρι το 1974 στο λογιστήριο της εταιρείας FNAC.

### Τα τελευταία χρόνια στην Ελλάδα
Επέστρεψε στην Ελλάδα το 1975, μετά την πτώση της δικτατορίας και την απόδοση γενικής αμνηστίας. 
Πέθανε στην Αθήνα το 1985 και κηδεύτηκε στις 29 Ιουλίου από το νεκροταφείο του Βύρωνα.

## Το ημερολόγιο Βλαντά, και η διαμάχη των Ιστορικών
Το 2007, από τις εκδόσεις της Εστίας, και σε επιμέλεια του Ν. Μαραντζίδη και του Γ. Αντωνίου, εκδόθηκε το ημερολόγιό του κατά τα έτη 1947-1949. Σύμφωνα με τους ιστορικούς επιμελητές της έκδοσης το ημερολόγιο του Βλαντά, πρόκειται για ένα από τα ελάχιστα τέτοιου είδους κείμενα που διαθέτουμε από την ηγεσία του ΚΚΕ της περιόδου 1946-1949 όπου μαζί με το σύνολο του προσωπικού του αρχείου, είναι κατατεθειμένο εδώ και πολλά χρόνια σε βιβλιοθήκη του Παρισιού (BDIC). Άλλοι ιστορικοί προχώρησαν στην επισήμανση ότι στο ημερολόγιο έχει γίνει *μεταγενέστερη μεταγραφή*. Σύμφωνα με τον Μαραντζίδη, ο Βλαντάς, μη εμπιστευόμενος τους πρώην συντρόφους του ΚΚΕ, επέλεξε να εξορίσει μόνιμα το παρελθόν του στη Γαλλία

## Υποσημειώσεις


Κατηγορία:Έλληνες κομμουνιστές
Κατηγορία:Μαχητές του Δ.Σ.Ε
Κατηγορία:Έλληνες υπουργοί Στρατιωτικών
Κατηγορία:Έλληνες υπουργοί Γεωργίας
Ελ Χαουαμντία

Η **Ελ Χαουαμντία** (*[[αραβικά]] : الحوامدية *) είναι πόλη της Αιγύπτου στο Κυβερνείο Γκίζας, παλαιότερα στο Κυβερνείο 6ης  Οκτωβρίου. Βρίσκεται στην αριστερή όχθη του Νείλου περίπου 10 χλμ νότια του Καΐρου και 55 χλμ από την Πόλη 6ης Οκτωβρίου, έχει 113.128 κατοίκους (2008).

Η πόλη συνδέεται με το Κάιρο με αστική συγκοινωνία, λεωφορείο. Συνορεύει με τις πόλεις Μπάντρσιν, Αμπού Νόρμος και τη Χελγουάν.

## Κλίμα

## Παραπομπές


Κατηγορία:Πόλεις της Αιγύπτου
Κατηγορία:Περιοχές Μείζονος Καΐρου
Αθανάσιος (όνομα)

**Αθανάσιος**, ελληνικό αντρικό όνομα προσώπου (βαφτιστικό όνομα).
## Ετυμολογία
Το όνομα από το μεταγενέστερο *Ἀθανάσιος*, από το αρχαιοελληνικό *ἀθανασία* (

Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Γρηγόριος Δαφνής

Ο **Γρηγόριος Δαφνής** (1909-1977) ήταν Έλληνας δημοσιογράφος και συγγραφέας.

## Η ζωή του
Γεννήθηκε το 1909 στην Κέρκυρα και σπούδασε στη Νομική Σχολή Αθηνών. Εργάστηκε ως δημοσιογράφος και αναλυτής σε διάφορες εφημερίδες. Κατά τη διάρκεια της Κατοχής φυλακίστηκε για αντιστασιακή δράση, για να δραπετεύσει τελικά και να καταφύγει στην Αίγυπτο μαζί με την εξόριστη ελληνική κυβέρνηση. Υπήρξε συνεργάτης του πρωθυπουργού Γεωργίου Παπανδρέου και του υπουργείου Πληροφοριών αμέσως μετά την απελευθέρωση το 1944.

Διετέλεσε γενικός διευθυντής του Αθηναϊκού Πρακτορείου Ειδήσεων από το 1963 έως το 1965, στις κυβερνήσεις της Ενώσεως Κέντρου υπό τον Γεώργιο Παπανδρέου. Το 1965 συντάχθηκε με τους Αποστάτες, και διορίστηκε γενικός διευθυντής του τότε Εθνικού Ιδρύματος Ραδιοφωνίας (ΕΙΡ), παραμένοντας μέχρι την επιβολή της χούντας το 1967.

Ο Δαφνής έγραψε πολλά βιβλία ιστορίας και πολιτικής, από τα οποία ξεχωρίζουν το *«Σοφοκλής Ελευθερίου Βενιζέλος»* (βιογραφία του Σοφοκλή Βενιζέλου) και το δίτομο *«Η Ελλάς μεταξύ δύο πολέμων, 1923-1940»*, που θεωρείται κλασικό για την περίοδο αυτή.

Πέθανε στην Αθήνα το 1977.

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα
Μπιέλο Πόλιε

Το **Μπιέλο Πόλιε** (σερβικά: *Бијело Поље*) είναι πόλη στο βορειοανατολικό Μαυροβούνιο. Από την πόλη διέρχεται ο ποταμός Λιμ. Αποτελεί διοικητικό, οικονομικό, πολιτιστικό και εκπαιδευτικό κέντρο του βόρειου Μαυροβουνίου, με πληθυσμό 12.900 κατοίκους (το 2011). Μπιέλο Πόλιε σημαίνει *Λευκή Πεδιάδα* σε όλες τις νότιες σλαβικές γλώσσες και πήρε το όνομά του από τα λευκά λουλούδια που κάθε άνοιξη ανθίζουν σε όλη σχεδόν την πόλη.

## Ιστορικά στοιχεία
Η αρχαιολογική έρευνα έχει αποδείξει την ύπαρξη οικισμών στην περιοχή από τους αρχαίους χρόνους. Ίχνη πρώιμης κατοίκησης υπάρχουν και σε γειτονικές κοντινές περιοχές.

Το Μπιέλο Πόλιε αποτέλεσε μέρος της Οθωμανικής Αυτοκρατορίας για 400 περίπου χρόνια και απελευθερώθηκε το 1912, κατά τη διάρκεια το Α΄ Βαλκανικού Πολέμου.

## Πληθυσμός
Η πόλη του Μπιέλο Πόλιε είναι η πρωτεύουσα του ομώνυμου δήμου, ο οποίος το 2011 είχε πληθυσμό 46.051 κατοίκους.

Πληθυσμός του Μπιέλο Πόλιε (πόλη):
*1981 - 11.927
*1991 - 16.464
*2003 - 15.883
*2011 - 12.900

Πληθυσμός του Μπιέλο Πόλιε (δήμος):
*1948 - 36.795
*1953 - 41.432
*1961 - 46.651
*1971 - 52.598
*1981 - 55.634
*1991 - 55.268
*2003 - 50.284
*2011 - 46.051

Θρησκεία (απογραφή 2011):
* Ορθόδοξοι Χριστιανοί (53,55%)
* Μουσουλμάνοι (45,18%)
* Καθολικοί Χριστιανοί (0,17%)
* Άθεοι (0,17%)
* Άλλοι Χριστιανοί (0,17%)

## Πολιτισμός
Το Μπιέλο Πόλιε είναι η γενέτειρα του ποιητή Άβντο Μετζέντοβιτς και πολλών άλλων συγγραφέων, όπως ο Κάμιλ Σίτζαριτς, ο Μίοντραγκ Μπουλάτοβιτς, καθώς και ο δημοφιλής τραγουδιστής Ντάντο Πολουμέντα. Αποτελεί επίσης την γενέτειρα του παίκτη του NBA Νίκολα Πέκοβιτς.

Το πιο γνωστό προϊόν της πόλης είναι το μεταλλικό νερό *Ράντα*.

## Μεταφορές
Το Μπιέλο Πόλιε συνδέεται με το υπόλοιπο Μαυροβούνιο με δύο αυτοκινητόδρομους. Βρίσκεται στον κεντρικό δρόμο που συνδέει τις ακτές και την Ποντγκόριτσα με το βόρειο Μαυροβούνιο και τη Σερβία. Ο σιδηρόδρομος που συνδέει το Βελιγράδι με το Αντιβάριο έχει στάση στην πόλη, συμβάλλοντας σημαντικά στις μεταφορές της περιοχής.

Το Αεροδρόμιο της Ποντγκόριτσα, που απέχει περίπου 130 χιλιόμετρα μακριά από την πόλη, είναι αυτό που εξυπηρετεί αεροπορικώς την πόλη.

## Κλίμα
Η Κλιματική ταξινόμηση Κέππεν ταξινομεί το κλίμα της περιοχής ως υγρό ηπειρωτικό κλίμα.

## Παραπομπές


Κατηγορία:Πόλεις του Μαυροβουνίου
Τοτονέρο 1980

**Τοτονέρο 1980** ή **Τοτονέρο** ονομάστηκε το ποδοσφαιρικό σκάνδαλο στην Ιταλία που αφορούσε στήσιμο αγώνων και αποκαλύφθηκε το 1980 από την οικονομική αστυνομία.

Οι ποινές που εφαρμόστηκαν σε ομάδες ήταν: Μίλαν και Σ.Σ. Λάτσιο υποβιβάστηκαν στην Β' Κατηγορία, ενώ Αβελίνο, Μπολόνια, Περούτζια, Παλέρμο και Τάραντο τιμωρήθηκαν με αφαίρεση 5 βαθμών.

Ποινές επιβλήθηκαν και σε μεμονωμένα άτομα, κυρίως ποδοσφαιριστές, που φθάσαν μέχρι και τα 6 χρόνια φυλάκισης.

## Παραπομπές


Κατηγορία:Ποδόσφαιρο στην Ιταλία
Κατηγορία:Ποδoσφαιρικά σκάνδαλα
Η κραυγή των λύκων

***Η κραυγή των λύκων*** ήταν το όνομα κοινωνικής σειράς που προβαλλόταν στον τηλεοπτικό σταθμό ΥΕΝΕΔ και ήταν το δημοφιλέστερο τηλεοπτικό πρόγραμμα κατά την σεζόν 1980-1981. Προβλήθηκε έγχρωμη και γνώρισε μεγάλη απήχηση στο ευρύ κοινό. Ήταν η τελευταία δουλειά του Νίκου Φώσκολου για την κρατική τηλεόραση, πριν από τη ''Λάμψη'' που ξεκίνησε, έντεκα χρόνια μετά, το 1991 στον ΑΝΤ1 και αποτέλεσε τη μακροβιότερη ελληνική τηλεοπτική σειρά, καθότι προβαλλόταν ανελλιπώς μέχρι το 2005.

Η σειρά αποτελείται από 2 κύκλους επεισοδίων. Ο πρώτος έχει 28 επεισόδια, ενώ ο δεύτερος μόνο 11 επεισόδια, καθώς η τότε νεοσύστατη κυβέρνηση του ΠΑΣΟΚ αποφάσισε να διακόψει οριστικά την σειρά για πολιτικούς λόγους, ενώ η *Κραυγή των λύκων* αποτέλεσε την τελευταία τηλεοπτική σειρά της ΥΕΝΕΔ, η οποία τα επόμενα δύο χρόνια, έπαψε να είναι υπό την ευθύνη του στρατού, και μετονομάστηκε σε ΕΡΤ2.

## Υπόθεση
Η υπόθεση εκτυλίσσεται στην Αθήνα το 1979. Η ελληνοβαυαρέζικη οικογένεια του Θεοφύλακτου Ρίχτερ, που κρατάει από τα χρόνια του Όθωνα, περιμένει την επιστροφή της Τερέζας Ρίχτερ, γυναίκας του τρίτου γιου της οικογένειας Χριστόφορου. Η Τερέζα, που είχε τραυματιστεί βαριά στο κεφάλι σε ατύχημα, είναι τυφλή, πάσχει από αμνησία και υποφέρει από μετατραυματικές κρίσεις.

Κατηγορία:Τηλεοπτικές σειρές ΥΕΝΕΔ
Κατηγορία:Ελληνικές δραματικές τηλεοπτικές σειρές
Εντφού

μικρογραφία|Η Εντφού σήμερα

[μικρογραφία|Οι πύλες του [Ναός του Εντφού|ναού του Ώρου-Απόλλωνα.]]
Η **Εντφού** ή **Ιντφού** ή **Έντφου** (*[[αραβικά]] :  إدف*), γνωστή στην αρχαία Αίγυπτο σαν **Μπεχντέτ**, από τους αρχαίους έλληνες αποκαλούνταν **[[Απολλινόπολις]] η μεγάλη**. Είναι πόλη της Αιγύπτου, με 133,772 κατοίκους, στη δυτική όχθη του Νείλου, 100 χιλιόμετρα νότια του Λούξορ, βρίσκεται μεταξύ των πόλεων Έσνα και Ασουάν. Η πόλη είναι γνωστή από την αρχαιότητα για τον ναό του Ώρου όπου οι έλληνες τον ταύτιζαν με τον Απόλλωνα από όπου της έδιναν και το όνομα Απολλινόπολις. Πέντε χλμ από την πόλη βρίσκονται ερείπια αρχαίου οικισμού και πυραμίδων.

## Ιστορία
Στην Αιγυπτιακή μυθολογία εδώ ο Ώρος σκότωσε τον Σεθ και στο σημείο εκείνο δημιουργήθηκε ένας οικισμός.

Στην αρχαιότητα εδώ βρισκόταν ο αρχαίος οικισμός της Μπεχτντέτ όπου οι Πτολεμαίοι πάνω σε λόφο έχτισαν τον ναό του Ώρου ο οποίος ολοκληρώθηκε το 57 π.χ.. Την εποχή αυτή ονομάστηκε Απολλινόπολις και πρωτεύουσα της Νομής Απολλινόπολις. Με την επικράτηση του χριστιανισμού ιδρύθηκε επισκοπή, βοηθός επίσκοπος της μητρόπολης της Πτολεμαΐδας, της πρωτεύουσας της ρωμαϊκής επαρχίας της Θηβαΐδας Σεκούντα. Πάπυρος αναφέρει τα ονόματα ίσως πέντε επισκόπων της. Σήμερα η επισκοπή, δεν υπάρχει και ο τίτλος δίνεται τιμητικά από την Καθολική Εκκλησία.

## Κλίμα

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Κατηγορία:Αρχαιολογικοί τόποι στην Αίγυπτο
Armstrong Whitworth Scimitar

Το **Armstrong Whitworth A.W.35 ''Scimitar*** ήταν βρετανικό μονοκινητήριο [[διπλάνο]] [[μαχητικό αεροσκάφος|μαχητικό]] που σχεδιάστηκε στα μέσα της δεκαετίας του 1930. Το Αεροπορικό Σώμα του Νορβηγικού Στρατού παρέλαβε τέσσερα αεροσκάφη το 1936.

== Σχεδίαση και ανάπτυξη ==
Το *Scimitar* ήταν εξέλιξη του προγενέστερου μαχητικού [[Armstrong Whitworth A.W.16]] και προωθούνταν από κινητήρα [[Armstrong Siddeley Panther]]. Το δεύτερο A.W.16 που κατασκευάστηκε έγινε το πρωτότυπο του *Scimitar* (*G-ACCD*) και πραγματοποίησε την παρθενική του πτήση στις 29 Απριλίου 1935. Κατασκευάστηκε και δεύτερο πρωτότυπο, το *G-ADBL*, που επίσης ήταν μετατροπή A.W.16.

== Επιχειρησιακή ιστορία ==
Τέσσερα αεροσκάφη παραδόθηκαν στο Αεροπορικό Σώμα του Νορβηγικού Στρατού. Δύο εξ αυτών αξιολογήθηκαν από τη [[RAF]] στα τέλη του 1935, πριν την παράδοσή του στη Νορβηγία το 1936. Το δεύτερο πρωτότυπο παρέμεινε στην κατοχή της κατασκευάστριας εταιρείας, μέχρι που το 1958 καταστράφηκε για σκραπ.

== Χρήστες ==
; [[Νορβηγία]]

== Δείτε επίσης ==

;Αεροσκάφη που σχετίζονται με την ανάπτυξη του *Scimitar''
*Armstrong Whitworth A.W.16

## Παραπομπές


## Εξωτερικοί σύνδεσμοι
* 

Scimitar
Κατηγορία:Αεροσκάφη του Μεσοπολέμου
Κατηγορία:Εμβολοκινητήρια στρατιωτικά αεροσκάφη
Εφημερίς

Με την ονομασία *Ἐφημερίς* μπορεί να αναφέρονται:

* Εφημερίς (εφημερίδα Αθήνας) (1873-1922), εφημερίδα με τόπο έκδοσης την Αθήνα.
* Εφημερίς (εφημερίδα Αλεξάνδρειας) (1910-1961), εφημερίδα με τόπο έκδοσης την Αλεξάνδρεια.
* Εφημερίς (εφημερίδα Βιέννης) (1790-1797), εφημερίδα με τόπο έκδοσης τη Βιέννη.
Πέτερ Ρούσοραν

Ο **Πέτερ Ρούσοραν** (Βουδαπέστη, 11 Απριλίου 1940 - 14 Φεβρουαρίου 2012) υπήρξε Ούγγρος αθλητής και προπονητής της υδατοσφαίρισης, από τις σημαντικότερες μορφές του πόλο σε διεθνές επίπεδο.

Ως αθλητής κέρδισε χρυσό μετάλλιο με την εθνική ομάδα της χώρας του στους Ολυμπιακούς Αγώνες του 1964 και αργυρό στους Ολυμπιακούς του 1960.

Αργότερα, ως προπονητής της Βάσας κέρδισε 7 πρωταθλήματα Ουγγαρίας, 2 ευρωπαϊκά πρωταθλήματα (1980, 1985) και ένα κύπελλο κυπελλούχων (1986).

Δούλεψε ακόμα στον Εθνικό Πειραιώς την περίοδο 1981-84, κατακτώντας ισάριθμα πρωταθλήματα, ενώ επέστρεψε το 1988 κατακτώντας πάλι πρωτάθλημα και κύπελλο.
Υπήρξε αναμορφωτής και ανανεωτής της ομάδας σε όλα τα επίπεδα.

## Παραπομπές


## Πηγές
* Ο Ούγγρος «δάσκαλος» του πόλο στην Ελλάδα
* water polo legends

Κατηγορία:Ούγγροι υδατοσφαιριστές
Κατηγορία:Ούγγροι προπονητές υδατοσφαίρισης
Κατηγορία:Προπονητές υδατοσφαίρισης Εθνικού Πειραιώς
Κατηγορία:Υδατοσφαιριστές στους Θερινούς Ολυμπιακούς Αγώνες 1960
Κατηγορία:Υδατοσφαιριστές στους Θερινούς Ολυμπιακούς Αγώνες 1964
Κατηγορία:Χρυσοί ολυμπιονίκες της υδατοσφαίρισης
Κατηγορία:Χάλκινοι ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 1960)
Κατηγορία:Ολυμπιονίκες υδατοσφαίρισης (Θερινοί Αγώνες 1964)
Κατηγορία:Ολυμπιονίκες υδατοσφαίρισης (Ουγγαρία)
Κατηγορία:Υδατοσφαιριστές Εθνικής Ουγγαρίας
Κλίμακα βαθμολόγησης

Η **κλίμακα βαθμολόγησης** είναι μια μέθοδος που χρησιμοποιείται για τη μέτρηση της χρησιμότητας, συνήθως αποτελούμενη από μία γραμμή σε μία σελίδα με απόλυτα καθορισμένα άκρα. Ο ερωτώμενος ζητείται να τοποθετήσει όλες τις ενδιάμεσες καταστάσεις υγείας πάνω στην γραμμή, ενώ το διάστημα μεταξύ των σημείων δείχνει αναλογικές διαφορές στην προτίμηση μεταξύ των αντίστοιχων καταστάσεων υγείας.

Κατηγορία:Οικονομικά της υγείας
Καταμερισμός υγειονομικής περίθαλψης

Με τον όρο **Διανομή** (αγγλικά: rationing) στα Οικονομικά της υγείας, ονομάζεται το ιδιωτικό/κοινωνικό κόστος ή όφελος που προέρχεται από την παραγωγή ή κατανάλωση και βαρύνει άτομα και ομάδες που δεν σχετίζονται άμεσα στην διαδικασία παραγωγής ή κατανάλωσης (αποτέλεσμα διάχυσης).

Κατηγορία:Οικονομικά της υγείας
Παραλία Λαλάρια

thumb|right|400px|Η Παραλία Λαλάρια. Ο βράχος της.
Η **Παραλία Λαλάρια** βρίσκεται στο βόρειο τμήμα της Σκιάθου. Πρόκειται για μια παραλία ευρέως γνωστή για τα βότσαλά της και  το καλοκαίρι την επισκέπτονται πολλοί τουρίστες. Η πρόσβαση εκεί γίνεται με καραβάκια που είναι αγκυροβολημένα στο παλιό λιμάνι του νησιού. Επίσης είναι γνωστή και για το  βράχο που έχει ένα άνοιγμα και πολλοί κολυμβητές κάνουν βουτιές εκεί. Τα νερά της είναι πεντακάθαρα και καταγάλανα.

Κατηγορία:Παραλίες της Ελλάδας
Κατηγορία:Σκιάθος
Δείκτης επιβίωσης

Με τον όρο **δείκτης επιβίωσης** στα οικονομικά της υγείας εννοούμε την αναλογία ή τους επιβιώσαντες του αρχικού πληθυσμού σε μία ομάδα στο τέλος ενός καθορισμένου χρονικού διαστήματος.

Είναι μια μέθοδος περιγραφής της πρόγνωσης σε ορισμένες καταστάσεις νόσου και μπορεί να χρησιμοποιηθεί για την αξιολόγηση των προτύπων θεραπείας. Η περίοδος επιβίωσης υπολογίζεται συνήθως από την ημερομηνία της διάγνωσης ή την έναρξη της θεραπείας. Τα ποσοστά επιβίωσης βασίζονται στον πληθυσμό ως σύνολο και δεν μπορούν να εφαρμοστούν απευθείας σε ένα άτομο.

## Παραπομπές


Κατηγορία:Οικονομικά της υγείας
Κατηγορία:Ιατρική έρευνα
Εθνικό Κόμμα

Η ονομασία **Εθνικό Κόμμα** ή **Εθνικόν Κόμμα** μπορεί να αναφέρεται στα εξής κόμματα:

***[[Εθνικόν Κόμμα]]** ή κόμμα Δηλιγιάννη ονομαζόταν το κόμμα του Θεοδώρου Δηλιγιάννη στα τέλη του 19ου - αρχές 20ου αιώνα
***[[Εθνικόν Κόμμα Ελλάδος]]** ονομαζόταν πολιτικό κόμμα που ιδρύθηκε από τον Ναπολέοντα Ζέρβα το 1946
***Εθνικό Κόμμα**, ήταν η μετονομασία της ΕΠΕΝ μετά την απόσυρση της υποστήριξης του μέχρι τότε ηγέτη της Γεωργίου Παπαδοπούλου και των υπολοίπων εγκλείστων Απριλιανών προς το κόμμα. Η μέχρι τότε ΕΠΕΝ, στις εκλογές του 1990, υπό την ηγεσία πλέον του μέχρι τότε γραμματέα της Χρύσανθου Δημητριάδη, κατήλθε με την ονομασία "Εθνικό Κόμμα". Σε επόμενες εκλογικές αναμετρήσεις εμφανιζόταν ως «Εθνικό Κόμμα - ΕΠΕΝ».
Αντίρροπο χρόνου

Ο όρος **αντίρροπο χρόνου** περιγράφει μία μέθοδο που χρησιμοποιείται για την μέτρηση της χρησιμότητας, κατά την οποία οι ερωτώμενοι καλούνται να θεωρήσουν τον σχετικό χρόνο που θα ήθελαν να περάσουν σε διάφορες καταστάσεις υγείας. Όταν οι ερωτώμενοι δείχνουν αδιάφοροι μεταξύ του να περάσουν χ έτη σε πλήρη υγεία και 1 έτος στην παρούσα κατάσταση υγείας τους, υποτίθεται ότι η εκτίμηση τους της παρούσας κατάστασης υγείας τους είναι ίση με χ(όπου 0<χ<1)

Κατηγορία:Οικονομικά της υγείας
Κέρδος ευημερίας

Το **κέρδος ευημερίας** στα οικονομικά της υγείας, περιγράφει την αύξηση στην υγεία σαν μια κατάσταση ύπαρξης, δηλαδή η ασφάλιση που μοιράζει το βάρος της φροντίδας υγείας ανάμεσα σε άτομα αυξάνει την συνολική κοινωνική ευημερία.

## Παραπομπές


Κατηγορία:Οικονομικά της υγείας
Permanent Waves

Το **Permanent Waves** είναι το έβδομο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε την πρωτοχρονιά του 1980 μέσω της δισκογραφικής εταιρίας "Anthem Records".

## Ιστορία του δίσκου
Το "*Permanent Waves*" παρουσίασε μία μεγάλη αλλαγή στο μουσικό στυλ του συγκροτήματος, με την εισαγωγή ρέγκε και new wave στοιχείων, όπως και την έντονη και συνεχή χρήση συνθεσάιζερ. Οι Rush ακολούθησαν έναν πιο εμπορικό δρόμο σε κομμάτια όπως το "*The Spirit of Radio*" και το "*Freewill*", δύο σινγκλ τα οποία βοήθησαν το άλμπουμ να ανέβει στο Top-5 στις Ηνωμένες Πολιτείες, τον Καναδά και την Μεγάλη Βρετανία. Οι στίχοι του Νιλ Πιρτ είχαν να κάνουν με ανθρωπιστικά και κοινωνικά θέματα, αφήνοντας στο παρελθόν τις φανταστικές και αλληγορικές επικές ιστορίες που περιγράφονταν στα μεγάλα σε διάρκεια κομμάτια τους.

left|thumb|200px|Ο Τζέντι Λι
Το εξώφυλλο του άλμπουμ ήταν δημιουργία του Χιου Σάιμ και παρουσίαζε μία ασπρόμαυρη εικόνα με το μοντέλο Πόλα Τέρνμπουλ σε πρώτο πλάνο, την εφημερίδα "Chicago Tribune" με το λανθασμένο εξώφυλλο "Dewey Defeats Truman" (*Ο Ντιούι νικά τον Τρούμαν*), το οποίο δημοσιεύθηκε από λάθος στις 3 Νοεμβρίου 1948 και παρουσίαζε ανάποδα το εκλογικό αποτέλεσμα της αναμέτρησης του Χάρυ Τρούμαν με τον Τόμας Ντιούι, μεγάλες αφίσες στο φόντο, με διαφημίσεις της Coca-Cola, με τα ονόματα των μελών των Rush στην θέση του λογότυπου της εταιρείας, κ.α.

Ο δίσκος έλαβε ιδιαίτερα θετικές κριτικές, με το "Allmusic" να του δίνει 4,5 / 5 αστέρια, το "Sputnik Music" μέσο όρο βαθμολογιών 4,3 / 5 και το "Metal Archives" 90%. Το "*The Spirit of Radio*" έγινε το πρώτο Top-20 σινγκλ του συγκροτήματος, φθάνοντας στο # 13 στα τσαρτ του Ηνωμένου Βασιλείου, ενώ το άλμπουμ βραβεύθηκε ως πλατινένιο στις Ηνωμένες Πολιτείες και τον Καναδά και ως χρυσό στην Μεγάλη Βρετανία.

## Λίστα Τραγουδιών
1. **The Spirit of Radio** *(Lee, Lifeson, Peart)* - 4:59
2. **Freewill** *(Lee, Lifeson, Peart)* - 5:24
3. **Jacob's Ladder** *(Lee, Lifeson, Peart)* - 7:28
4. **Entre Nous** *(Lee, Lifeson, Peart)* - 4:37
5. **Different Strings** *(Lee, Lifeson)* - 3:50
6. **Natural Science** *(Lee, Lifeson, Peart)* - 9:17
* I. *Tide Pools* - 2:21
* II. *Hyperspace* - 2:47
* III. *Permanent Waves* - 4:08

## Θέσεις τσαρτ

## Βραβεία
***Permanent Waves*** *(άλμπουμ)*
Ηνωμένες Πολιτείες (*RIAA Certification*): Πλατινένιος 
Καναδάς (*CRIA Certification*): Πλατινένιος 
Ηνωμένο Βασίλειο (*BPI Certification*): Χρυσός 

## Μέλη των Rush
Οι μουσικοί οι οποίοι ηχογράφησαν το "*Permanent Waves*" ήταν οι εξής:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα
* **[[Νιλ Πιρτ]]** - τύμπανα, κρουστά

## Παραπομπές


## Πηγές
* Permanent Waves - Rush | Songs, Reviews, Credits, Awards | AllMusic
* Rush - Permanent Waves (album review) | Sputnikmusic
* Rush - Permanent Waves - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1980
Κώστας Βιδάλης

Ο **Κώστας Βιδάλης** (1904 - 1946) ήταν διακεκριμένος δημοσιογράφος του ''Ριζοσπάστη'' και μέλος του ΕΑΜ και του ΚΚΕ. Η δολοφονία του από παρακρατικούς τον Αύγουστο του 1946, όταν πήγε στη Θεσσαλία για να καλύψει την δράση τους εκεί, προκάλεσε σοκ και αποτέλεσε ένα από τα πρώτα δυσοίωνα γεγονότα του εμφύλιου πολέμου.

## Βιογραφία
Ο Κώστας Βιδάλης γεννήθηκε το 1904 στην Αθήνα. Αφού πήρε το απολυτήριο του Γυμνασίου γράφτηκε στη Νομική Σχολή Αθηνών. Ωστόσο παράτησε τις σπουδές για να ασχοληθεί με την δημοσιογραφία, και ιδιαίτερα τα οικονομικά θέματα. Το 1924 σε ηλικία 20 ετών άρχισε να εργάζεται ως δημοσιογράφος στον ''Ριζοσπάστη''. Το 1936 πήγε ως απεσταλμένος του ''Ριζοσπάστη'' στην Ισπανία για να παρακολουθήσει τη Σπαρτακιάδα της Βαρκελώνης. Εκεί συνέχισε για κάποιο διάστημα ως ανταποκριτής του εμφυλίου πολέμου. Μετά την επιστροφή του από την Ισπανία, εξορίστηκε στα Κύθηρα από το καθεστώς του Μεταξά. Το 1941 έγινε μέλος του ΚΚΕ, ενώ συμμετείχε και στο ΕΑΜ από το πόστο της κεντρικής διαφώτισης. Υπήρξε ιδρυτικό μέλος της Πανελλήνιας Ένωσης Συντακτών.

## Η δολοφονία του
Τον Αύγουστο του 1946 ο Βιδάλης πήγε στη Θεσσαλία για να καλύψει τα εγκλήματα των παρακρατικών κατά των αριστερών της περιοχής. Λόγω της επικινδυνότητας της αποστολής ο διευθυντής της εφημερίδας Καραγιώργης προσπάθησε να τον αποτρέψει. Ωστόσο ο Βιδάλης επέμεινε για λόγους αρχής και καθήκοντος. Αναχώρησε από την Αθήνα στις 11 του μηνός. Στις 13 ταξίδευε από Λάρισα για Βόλο. Ήταν η μέρα στην οποία ο *[[Ριζοσπάστης]]* έλαβε το τελευταίο του μήνυμα: «Λογαριάζω να 'μαι αυτού Παρασκευή βράδυ, 16 του μηνός. Μάζεψα φοβερό υλικό. Θα τα πούμε».

Στον Πλατύκαμπο οι παρακρατικοί του τοπικού αρχιληστή Σούρλα σταμάτησαν το τρένο και απήγαγαν τον Βιδάλη, μπροστά σε αξιωματικούς του κυβερνητικού στρατού, που παρέμειναν απαθείς. Στη συνέχεια τον οδήγησαν πρώτα στο καφενείο του χωριού Μελία και αργότερα το βράδυ τον μετέφεραν στο νεκροταφείο. Εκεί τον βασάνισαν και κατόπιν τον δολοφόνησαν.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Δολοφονημένοι δημοσιογράφοι
Κατηγορία:Έλληνες κομμουνιστές
Κατηγορία:Ελληνικός Εμφύλιος 1946 - 1949
Κατηγορία:Πολιτικές δολοφονίες
Κατηγορία:Μέλη του ΕΑΜ
Ράφα (Αίγυπτος)

Η **Ράφα** () είναι πόλη της Αιγύπτου στη χερσόνησο του Σινά στην ακτή της Μεσογείου και στα σύνορα της χώρας με τη Λωρίδα της Γάζας. Έχει 31.095 κατοίκους που αποτελούνται από Άραβες, Βεδουίνους και ισχυρή μειοψηφία εκτοπισμένων Παλαιστινίων. Διοικητικά ανήκει στο Κυβερνείο Βορείου Σινά και συνορεύει με την παλαιστινιακή πόλη Ράφα που θεωρούνται η ίδια πόλη.

Η αιγυπτιακή κυβέρνηση ανακοίνωσε στις αρχές του 2015 ότι θα ισοπεδώσει ολόκληρη την πόλη, 800 σχεδόν σπίτια, και θα οικοδομήσουν έναν νέο οικισμό για τους κατοίκους της, προκειμένου να επεκτείνει μία νεκρή ζώνη ασφαλείας μεταξύ Αιγύπτου και Λωρίδας της Γάζας. Στην πόλη υπάρχει το μεθοριακό Πέρασμα της Ράφας.

## Κλίμα
Το κλίμα της χαρακτηρίζεται από ζεστά και ξηρά καλοκαίρια και ήπιους βροχερούς χειμώνες. Η θερμοκρασία κατά τη διάρκεια του καλοκαιριού είναι περίπου 30 ° C (86 ° F) κατά τη διάρκεια της ημέρας.

Η κλιματική ταξινόμηση Κέππεν χαρακτηρίζει το κλίμα του ως καυτό ημι-άγονο (BSH).

## Παραπομπές


Κατηγορία:Πόλεις της Αιγύπτου στη Χερσόνησο του Σινά
Νεχέλ

Η **Νεχέλ** (αραβικά: *نِخِل*) είναι πόλη της Αιγύπτου στη χερσόνησο του Σινά και στο Κυβερνείο Βορείου Σινά. Βρίσκεται στο κέντρο της χερσονήσου  και στις παρυφές του όρους Ελ Τιχ.

Η πόλη από την αρχαιότητα είχε στρατηγική σημασία, και είναι γνωστή για το κάστρο το οποίο έχει προστεθεί στον ενδεικτικό κατάλογο μνημείων παγκόσμιας κληρονομιάς.

## Παραπομπές


Κατηγορία:Πόλεις της Αιγύπτου στη Χερσόνησο του Σινά
Τάγμα των Μεχιταριστών Πατέρων

thumb|250px|Μερική άποψη του μοναστηριού του Σαν Λατζάρο ντέγκλι Αρμένι στην Βενετία.
[thumb|Το [Μεχιταριστικό Μοναστήρι της Βιέννης στην Αυστρία.]]

Το **Τάγμα των Μεχιταριστών Πατέρων** είναι αρμενοκαθολικό μοναστικό τάγμα το οποίο ιδρύθηκε από τον Μεχιτάρ της Σεβαστείας το 1701.

Το Τάγμα εδρεύει στο μοναστήρι του Αγίου Λαζάρου (*Σαν Λάτζαρο ντέλι Αρμένι*) στο ομώνυμο νησί της Βενετίας. Ένα άλλο μοναστήρι υπάρχει στη Βιέννη της Αυστρίας. Επίσης, αριθμός ιδιωτικών σχολείων τα οποία διευθύνονται από τους Μεχιταριστές Πατέρες υπάρχουν ανά τον κόσμο, μεταξύ αυτών και στη Γαλλία και πιο συγκεκριμένα το *Κολέγιο Σαμουέλ Μουρά* στην Σεβρ (Ω-ντε-Σεν).

Το Τάγμα διαδραμάτισε σημαντικό ρόλο στην διατήρηση και αναγέννηση της αρμένικης πολιτισμικής κληρονομιάς.

## Ιστορία

Το τάγμα ιδρύθηκε το 1701 στην Κωνσταντινούπολη της Οθωμανικής Αυτοκρατορίας από τον Αββά Μεχιτάρ της Σεβαστείας.

## Πολιτισμική και εκπαιδευτική δράση
Σε αντίθεση με την πλειοψηφία των Χριστιανικών μοναστικών ταγμάτων που πραγματοποιούν σε καθημερινή βάση χειρωνακτικές και βιοτεχνικές εργασίες, οι Μεχιταριστές Πατέρες έχουν την υποχρέωση να πραγματοποιούν πνευματικού περιεχομένου εργασίες. Ως αποτέλεσμα, η συγγραφή, η ανάγνωση και η έρευνα αποτελούν τις κύριες ασχολίες των μοναχών αυτών.

Το μοναστήρι του Αγίου Λαζάρου φιλοξενεί μία συλλογή λογοτεχνικών και καλλιτεχνικών έργων μοναδική στον κόσμο. Μεταξύ άλλων, είναι δυνατό να ειδωθούν εντός αυτής ορισμένες από τις πρώτες τυπωμένες Βίβλους, αυθεντικά χειρόγραφα τα οποία δεν υφίστανται πλέον παρά μόνο στην αρμένικη γλώσσα (καθώς τα υπόλοιπα στα λατινικά ή τα αρχαία ελληνικά έχουν χαθεί ή καταστραφεί), πίνακες σημαντικών Αρμενίων ζωγράφων (Σαρτ, Ζαν Καρζού, Σαριάν...), καθώς και άλλες λιθογραφίες και πίνακες ζωγραφικής. 

Ένα μουσείο δίνει την δυνατότητα στον επισκέπτη να ανακαλύψει παλιά αρμένικα και ουραρτιάνικα αντικείμενα, με ορισμένα εκ των οποίων να χρονολογούνται έως τα 2000 χρόνια. Μία αιγυπτιακή μούμια και η σαρκοφάγος της αποτελούν, επίσης, μέρος των εκθεμάτων. Όλα τα εκθέματα αυτά αποτελούν προϊόντα είτε δωρεών προς το τάγμα είτε ευρήματα των ίδιων των Πατέρων στη διάρκεια ταξιδιών τους.

Ταυτόχρονα, αριθμός κολεγίων υφίσταντο ανά τον κόσμο (Παρίσι, Βιέννη, Βενετία, Βηρυτός...). Η πλειοψηφία αυτών είναι σήμερα κλειστά ή δεν παραδίδουν παρά μονάχα μαθήματα αρμένικης γλώσσας σε εβδομαδιαία βάση. Τα κολέγια, και ειδικότερα αυτό της Σεβρ, φιλοξένησαν αριθμό προσωπικοτήτων όπως ο σκηνοθέτης Ραφί Σαρτ, ο παραγωγός Κριστιάν Αρντάν, ο συνθέτης Αρμέν Μπεντροσιάν, καθώς και ο κωμικός Σαρλ Ζεράρ.

## Δείτε επίσης
* Αρμένικη Καθολική Εκκλησία

## Εξωτερικοί σύνδεσμοι

* Επίσημη Ιστοσελίδα

*
Κατηγορία:Καθολικά μοναστικά τάγματα
Κατηγορία:Αρμενολογία
Ράφα (αποσαφήνιση)

Με το όνομα **Ράφα** είναι γνωστά τα παρακάτω : 

* Ράφα, παλαιστινιακή πόλη στη Λωρίδα της Γάζας.
* Αιγυπτιακή Ράφα, πόλη της Αιγύπτου στα σύνορα με τη Λωρίδα της Γάζας,
* Πέρασμα της Ράφας, συνοριακό πέρασμα ανάμεσα στις παραπάνω δύο πόλεις.
Ιωάσαφ Α΄ ο Μακρής

Ο **Ιωάσαφ Α΄ ο Μακρής** ήταν Έλληνας ιεράρχης του δέκατου έκτου αιώνα με καταγωγή από τη Ζάκυνθο. Επιλέχθηκε από το πατριαρχείο Κωνσταντινουπόλεως στη θέση του «Ὑπέρτιμου καί έξαρχου πάσης Βοιωτίας» και Μητρoπολίτη Θηβών,  στην οποία διετέλεσε για είκοσι τέσσερα χρόνια, το διάστημα 1541 έως το 1565 , όταν η Θήβα ήταν επί Τουρκοκρατίας και ανήκε στον Καζά Θήβας, στο Σαντζάκι του Ευρίπου. Ο Ιωάσαφ Α΄ ο Μακρής αποτέλεσε τον εικοστό όγδοο Μητρoπολίτη Θηβών αντικαθιστώντας τον Γρηγόριο Α΄. Ο διάδοχός του ήταν ο Λαυρέντιος.

Το 1560 με 1563 ο ιστορικός Μανουήλ Μαλαξός εγκαταστάθηκε στη Θήβα, όπου και γνώρισε μέλη της οικογένειας του Μητροπολίτη. Αυτό είχε ως αποτέλεσμα να κληθεί ο Μαλαξός από το Mητροπολίτη, όπου συνέ­γραψε στο ναό του Αγίου Στεφάνου που τότε ήταν ο μητροπολιτικός ναός των Θηβών, το Νομοκάνονά του, το 1561, ένα κώδικας που αποτελεί ένα από τα σημαντικότερα μεταβυζαντινά χειρόγραφα που αντιγράφηκε και για τον Μητροπολίτη.

Το διάστημα περίπου 1540 με 1570, σύμφωνα με πρόσφατες έρευνες στα οθωμανικά αρχεία, τέσσερα τουλάχιστον νέα μοναστήρια ιδρύθηκαν στην ευρύτερη περιοχή των Θηβών, που σήμερα αγνοείται η θέση των τριών, ενώ το τέταρτο είναι εντελώς ανακαινισμένο. Ένα από αυτά που είναι άγνωστη η θέση του είναι το μονα­στήρι του Αγίου Νικολάου στο Μουρίκι, που συνδέεται με το Μητροπολίτη Θηβών Ιωάσαφ Α.

Ο Ιωάσαφ Α΄ ο Μακρής ήταν ένας από τους Μητροπολίτες που υπέγραψαν για τη δημιουργία της Μονής Σταυρονικήτα του Αγίου Όρους το 1543, με παρουσία του Οικουμενικού Πατριάρχη Κωνσταντινουπόλεως Ιερεμία Α΄.

## Παραπομπές


Κατηγορία:Μητροπολίτες Θηβών
Τσαντίρ Λούνγκα

Το **Τσαντίρ Λούνγκα** (γκαγκαουζικά: *Çadır-Lunga*, ρωσικά: Чадыр-Лунга) είναι πόλη και δήμος της νότιας Μολδαβίας και μέρος της αυτόνομης περιοχής της Γκαγκαουζίας. Ο πληθυσμός της πόλης σύμφωνα με την απογραφή του 2014 ανερχόταν στα 16.605 άτομα. 

## Ετυμολογία
Το όνομα της πόλης προέρχεται από το τοπωνύμιο *ceadâr*, που στα τουρκικά σημαίνει σκηνή, και *lunga*, τον ποταμό στις όχθες του οποίου βρίσκεται η πόλη.

## Ιστορία
Σύμφωνα με έναν θρύλο, μέχρι πρόσφατα πιστευόταν ότι η πόλη ιδρύθηκε το 1819 από έναν ιερέα, ο οποίος μετακόμισε εδώ με μια ομάδα αποίκων από τη βορειοανατολική Οθωμανική Βουλγαρία, μετά από μια περίοδο αρκετών ετών περιπλάνησης στη Βεσσαραβία. Ωστόσο, πρόσφατα βρέθηκε ένα έγγραφο που εκδόθηκε από την Αικατερίνη Β΄ της Ρωσίας το 1789, στο οποίο ο στρατιωτικός Νεντόβου-Τοντόροβιτς αναφέρεται ως κάτοικος της αποικίας Τσαντίρ Λούνγκα.

Το 1902, η πόλη είχε πληθυσμό 2.820 ψυχών και 353 σπιτιών, δημοτικό σχολείο με διδασκαλία στα ρωσικά και εκκλησία αφιερωμένη στον Άγιο Αθανάσιο. Οι Γκαγκαούζοι αγρότες κατείχαν πάνω από 2.000 μεγάλα βοοειδή. Γύρω από το χωριό υπήρχαν αμπελώνες και οπωρώνες με δέντρα. 

Το Τσαντίρ Λούνγκα ανέδειξε αρκετές αξιοσημείωτες προσωπικότητες, συμπεριλαμβανομένου του Μιχαήλ Τσιακίρ, ενός Γκαγκαούζου ο οποίος προερχόταν από μια δυναστεία θρησκευτικών λειτουργών, ο οποίος επιμελήθηκε μια σειρά σχολικών βιβλίων και διδακτικών βιβλίων, συμπεριλαμβανομένου ενός μολδαβικού λεξικού και μιας σύντομης παρουσίασης της μολδαβικής γραμματικής.

## Δημογραφικά στοιχεία
### Εθνικές ομάδες
Το 1930, διεξήχθη η γενική Ρουμανική απογραφή πληθυσμού, η οποία κατέγραψε 7.365 κατοίκους στο Τσαντίρ Λούνγκα. Από αυτούς, 6.022 ήταν Γκαγκαούζοι, 524 Εβραίοι, 299 Ρώσοι, 250 Βούλγαροι, 161 Ρουμάνοι, 68 Ρομά, 12 Γιουγκοσλάβοι, 11 Ουκρανοί, 8 Έλληνες, 4 Γερμανοί, 1 Αρμένιος και 5 ατόμα άλλων εθνοτήτων. 

Σύμφωνα με την απογραφή του 2014, ο πληθυσμός του Τσαντίρ Λούνγκα ανερχόταν στους 16.605 κατοίκους, σημειώνοντας μείωση σε σύγκριση με την προηγούμενη απογραφή του 2004, όταν είχαν καταγραφεί 19.401 κάτοικοι. Από αυτούς, 7.826 ήταν άνδρες και 8.779 ήταν γυναίκες. 

### Ομιλούμενες γλώσσες
Ως μητρική και καθημερινή γλώσσα στο Τσαντίρ Λούνγκα στην απογραφή του 2014 το 73,11% των κατοίκων δήλωσαν τα γκαγκαουζικά, 15,2% τα ρωσικά, 5,61% τα βουλγαρικά, 2,4% τα μολδαβικά, 2,35% τα ουκρανικά, 0,1% τα ρουμανικά και οι υπόλοιποι 1,24% άλλες γλώσσες.

## Διεθνείς σχέσεις

### Αδελφοποιημένες πόλεις
Το Τσαντίρ Λούνγκα είναι αδελφοποιημένο με τις παρακάτω πόλεις:
*  Προύσα, Τουρκία
*  Σερπούχοφ, Ρωσία
*  Τίτουσβιλ, Φλόριντα, ΗΠΑ

## Εικόνες

Αρχείο:Stamp of Moldova md425.jpg|Κορίτσια από το Τσαντίρ Λούνγα (1960) του Μιχάι Γκρέκου.
Αρχείο:Chadyr-Lunga nunnery.JPG|Μοναστήρι θηλέων του Τσαντίρ-Λούνγκα.
Αρχείο:Chadyr-Lunga Cultural centre.jpg|Το σπίτι πολιτισμού και το μνημείο του Μιχαήλ Τσιακίρ 
Αρχείο:Chadyr-Lunga church.JPG|Εκκλησία της Κυρίας Μας του Καζάν


## Παραπομπές


## Εξωτερικοί σύνδεσμοι
* Official website

Κατηγορία:Γκαγκαουζία
Κατηγορία:Πόλεις της Μολδαβίας
Βουλκανέστι

Το  **Βουλκανέστι** (ρουμανικά: *Vulcănești*, ρωσικά: Вулканешты) ή **Βαλκάνες**  (Γκαγκαούζ: *Valkaneş*),  μία από τις πόλεις της Γκαγκαουζίας, στη Μολδαβία. Πρόκειται για ένα ενκλάβιο της Γκαγκαουζίας ανάμεσα στην περιοχή Κάχουλ της Μολβαδίας και το Ομπλάστ Οδησσού της Ουκρανίας, με έκταση 156 χλμ². Το 2004 είχε 14.775 κατοίκους.

## Παραπομπές



Κατηγορία:Πόλεις της Μολδαβίας
Home (άλμπουμ των Deep Blue Something)

Το "**Home**" είναι το δεύτερο άλμπουμ των Deep Blue Something. Κυκλοφόρησε αρχικά από την και επανακυκλοφόρησε το 1995 από την Interscope. Το άλμπουμ είναι γνωστό για τη μεγάλη επιτυχία του "Breakfast at Tiffany's" το οποίο έφτασε στο #5 του Billboard Hot 100, το # 1 του UK Singles Chart και το #3 του ARIA Singles Chart. Το τραγούδι αυτό είναι μέχρι τώρα η μεγαλύτερη και μόνη επιτυχία του συγκροτήματος. Το "Halo" έφτασε μέχρι το #102 του Billboard Hot 100 ενώ το "Josey" έφτασε στο #27 του UK Singles Chart. Το άλμπουμ ανακηρύχθηκε Χρυσό από την RIAA.

## Κομμάτια
Όλα τα κομμάτια γράφτηκαν από τον Todd Pipes εκτός από τα σημειωμένα
# "Gammer Gerten's Needle" (ορχηστρικό) – 3:17 
# "Breakfast at Tiffany's" – 4:16
# "Halo" – 2:44
# "Josey" (Toby Pipes / Kirk Tatom) – 4:07
# "A Water Prayer" – 3:20
# "Done" (Toby Pipes / Todd Pipes) – 3:20
# "Song to Make Love To" (Todd Pipes / Toby Pipes) – 3:08
# "The Kandinsky Prince" – 2:25
# "Home" – 4:28
# "Red Light" (Toby Pipes) – 4:04
# "I Can Wait" – 3:04
# "Wouldn't Change a Thing" – 3:59

## Θέσεις στα τσάρτς

## Συντελεστές
* Todd Pipes – φωνή, μπάσο, κιθάρα, πλήκτρα, παραγωγός
* Toby Pipes – φωνή, κιθάρα, κιθάρα lap steel, πλήκτρα, παραγωγός
* Kirk Tatom – φωνή, κιθάρα, πιάνο, εκκλησιαστικό όργανο, μπάσο, παραγωγός
* John Kirtland – ντραμς, κρουστά, παραγωγός
* David Castell - παραγωγός, μηχανικός, mastering
* Greg Ellenwood - μηχανικός
* Gil Pana - εξώφυλλο
* Robert Greeson - καλλιτεχνική διεύθυνση

## Παραπομπές


Κατηγορία:Άλμπουμ του 1995
Το ημερολόγιο ενός θυρωρού

***Το ημερολόγιο ενός θυρωρού*** ήταν το όνομα ελληνικής κωμικής σειράς που προβαλλόταν στον τηλεοπτικό σταθμό ΥΕΝΕΔ. Η σειρά προβλήθηκε τις περιόδους 1979-1980, 1980-1981 και 1981-1982 και από τότε δεν έχει προβληθεί ποτέ σε επανάληψη από την ΕΡΤ, ενώ δεν διασώζεται στο αρχείο της ΕΡΤ. Το τελευταίο επεισόδιο προβλήθηκε στις 4 Ιανουαρίου 1982 και πρόκειται για την τελευταία ασπρόμαυρη σειρά της ελληνικής τηλεόρασης, από την έναρξη μετάδοσης έγχρωμης εικόνας το 1979.

Βασίστηκε στην ομότιτλη ραδιοφωνική σειρά του Κώστα Πρετεντέρη και γυρίστηκε μετά τον θάνατο του συγγραφέα το 1978, ενώ για την τηλεοπτική διασκευή, χρησιμοποιήθηκαν τα κείμενα και οι χαρακτήρες που είχε πλάσει ο Κώστας Πρετεντέρης για το ραδιόφωνο. Στο ρόλο του θυρωρού ήταν ο Κώστας Βουτσάς (Δεκέμβριος 1979-Απρίλιος 1980) και στη συνέχεια ο Βασίλης Μπουγιουκλάκης (Μάιος 1980-Δεκέμβριος 1981).

## Παραπομπές


Ημερολόγιο ενός θυρωρού, Το
Κατηγορία:Ελληνικές κωμικές τηλεοπτικές σειρές
Τορτόζα

Η **Τορτόζα** (*Tortosa* στα καταλανικά και τα ισπανικά) είναι μια πόλη της Καταλονίας στην Ισπανία. Είναι πρωτεύουσα της φυσικής επαρχίας του Κάτω Έβρου της επαρχίας της Ταραγόνα. Είναι επισκοπική έδρα και αποτελεί ένα σημαντικό αγροτικό, εμπορικό και βιομηχανικό κέντρο της ευρύτερης περιοχής. Σύμφωνα με τα δημοτικά αρχεία του 2010, ο δήμος της Τορτόζα, μαζί με τη διπλανή Ροκέτας, είχε 36.574 κατοίκους.

## Ιστορία
Στη σημερινή θέση της Τορτόζα υπήρξε πιθανότατα η πόλη της Ιμπέρα (*Hibera*), πρωτεύουσα της ιβηρικής Ιλερκαβόνια. Επί Ρωμαίων έφερε το όνομα Ντερτόζα (*Dertosa*) ενώ υπήρξε πρωτεύουσα του ομώνυμου μουσουλμανικού βασιλείου τάιφα (ως *Turtusha*) που ιδρύθηκε το 1035. 

Κατακτήθηκε το 1148 από τον Ραϋμόνδο Βερεγγάριο Δ΄, που την ενσωμάτωσε στην κομητεία της Βαρκελώνης. 

Το 1149 έγινε η έδρα του γυναικείου ιπποτικού Τάγματος του Πέλεκυ που ιδρύθηκε προς τιμήν της ηρωικής μάχης που έδωσαν οι γυναίκες της πόλης ενάντια στους Μαυριτανούς.

Τον 19ο αιώνα αποτέλεσε σημαντικό κέντρο των Καρλιστών, ενώ την όποια ακμή έζησε στις αρχές του 20ού αιώνα έσβησε ο εμφύλιος πόλεμος, κατά τον οποίο και καταστράφηκε ολοσχερώς από τους βομβαρδισμούς από τα στρατεύματα του Φράνκο.

## Σημεία ενδιαφέροντος
Η πόλη διατηρεί ένα σημαντικό αριθμό ιστορικών αρχιτεκτονικών μνημείων. Το κάστρο της πόλης (*la Suda*) είναι έργο του χαλίφη Αμπντεραμάν Γ’ και μετά τη χριστιανική κατάκτηση έγινε κατοικία τόσο της οικογένειας ευγενών Μονκάδα, όσο και των Ναϊτών Ιπποτών. Από το 1294 μετατράπηκε σε βασιλικό παλάτι. Μεγάλο μέρος των μεσαιωνικών κατασκευών καλύπτεται από μεταγενέστερες επεμβάσεις του 17ου και 18ου αιώνα, που πραγματοποιήθηκαν με σκοπό την οχύρωση των δύο λόφων της πόλης. Κατά την ανάβαση στο κάστρο γίνονται αντιληπτά απομεινάρια ενός μουσουλμανικού νεκροταφείου ενώ στο εσωτερικό του κάστρου διασώθηκε ένα στρώμα με στίχους από το Κοράνι.

Άλλες οχυρωματικές κατασκευές είναι το φρούριο Τενάλιες, οι οχυρώσεις του Σίτζα, το οχυρό του Δούκα της Ορλεάνης και τα τρία του 17ου αιώνα, όπως και μερικά κομμάτια τείχους και διάφοροι πύργοι διάσπαρτοι στην ευρύτερη περιοχή του δήμου.

Ο καθεδρικός της Σάντα Μαρία είναι γοτθικού ρυθμού και ολοκληρώθηκε το 1597.

Επίσης, στη μέση της κοίτης του ποταμού Έβρου βρίσκεται ένα από τα λιγοστά εναπομείναντα μνημεία της εποχής της δικτατορίας του στρατηγού Φράνκο, αφιερωμένο στους νεκρούς της Μάχης του Έβρου κατά τη διάρκεια του Εμφυλίου.

## Αδελφοποιημένες πόλεις
Από το 1968 η πόλη έχει αδελφοποιηθεί με πέντε άλλες πολεις, μια στην Ισπανία και τέσσερις στο εξωτερικό

*  Αβινιόν, Γαλλία (1968)
*  Αλκανίθ, Ισπανία (1972)
*  Βερτσέλλι, Ιταλία (2003)
*  Le Puy-en-Velay, Γαλλία (2005)
*  Ταρτούς, Συρία (2007)

## Παραπομπές


Τορτοζα
Πιέτρο Γκράσο

Ο **Πιέτρο Γκράσο** (γεν. 1 Ιανουαρίου 1945), είναι Ιταλός δικαστής και πολιτικός γνωστός για την δράση του ενάντια στην μαφία. Είναι από το 2013 πρόεδρος της Γερουσίας και από τον Ιανουάριο ως τις 3 Φεβρουαρίου του 2015 προσωρινός Πρόεδρος της Ιταλίας μετά την παραίτηση του Τζόρτζιο Ναπολιτάνο.

Στις 16 Μαρτίου 2013 εξελέγη πρόεδρος της Γερουσίας, λαμβάνοντας 137 ψήφους, έναντι 117 για τον Ρενάτο Σιφάνι, απερχόμενο πρόεδρο.
Ως πρόεδρος της Γερουσίας αποφάσισε να παραπεμφθεί σε δίκη για την υπόθεση δωροδοκίας ο Σίλβιο Μπερλουσκόνι.

Στις 14 Ιανουαρίου 2015, έπειτα από την παραίτηση του Τζόρτζιο Ναπολιτάνο, ο Γκράσο ανέλαβε υπηρεσιακά Πρόεδρος της Δημοκρατίας. Υπηρέτησε ως τη ανάληψη καθηκόντων από τον Σέρτζιο Ματαρέλα, στις 3 Φεβρουαρίου 2015.

## Παραπομπές


Κατηγορία:Ιταλοί πολιτικοί
Κατηγορία:Ιταλοί δικαστικοί
Κατηγορία:Πρόεδροι της Ιταλικής Δημοκρατίας